**Ո Ր Ո Շ ՈՒ Մ**

**Կատարողական վարույթը կասեցնելու մասին**

18. Հունվարի 2019թ. ք. Արթիկ

Հարկադիր կատարման ծառայության Շիրակի մարզային բաժնի Արթիկի բաժանմունքի հարկադիր կատարող, արդարադատության կապիտան Արմեն Հովհաննիսյանս քննության առնելով 23.02.2017թ-ին վերսկսված թիվ 02101117 կատարողական վարույթի նյութերը՝

**Պ Ա Ր Զ Ե Ց Ի**

 ՀՀ Շիրակի մարզի ընդհանուր իրավասության դատարանի կողմից 13.01.2017թ-ին տրված թիվ ՇԴ3/0692/02/16 կատարողական թերթի համաձայն անհրաժեշտ է պարտապան Աննա Ագուդարի Մկոյանից հօգուտ <<Կամուրջ>> ՈՒՎԿ ՓԲԸ-ի համապարտության կարգով բռնագանձել 4.519.744 ՀՀ դրամ և բանկային տոկոսներ։

 Համաձայն շարադրվածի՝ Աննա Ագուդարի Մկոյանից անհրաժեշտ է համապարտության կարգով բռնագանձել նաև 225.987 դրամ՝ որպես կատարողական գործողությունների կատարման ծախսերի գումար։

 Պարտապանի վերաբերյալ Հարկադիր կատարումն ապահովող ծառայության Շիրակի մարզային բաժնի Արթիկի բաժանմունքում առկա են նաև թվով երկու այլ կատարողական վարույթներ 1.190.680 դրամի պահանջով:

 Կատարողական գործողությունների արդյունքում հիմնավորվել է, որ պարտապանին պատկանող և արգելադրված գույքը օրենքով սահմանված նվազագույն աշխատավարձի հազարապատիկից և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար։

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**Ո Ր Ո Շ Ե Ց Ի**

 Կասեցնել 23 փետրվար 2017թ. վերսկսված թիվ 02101117 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

 Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

 Որոշման պատճենն ուղարկել կողմերին.

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

 Հարկադիր կատարող` Արմեն Հովհաննիսյան